हीरोजीत ने बताया कि साल 2003 से 2009 के बीच कई फर्जी एनकाउंटर मणिपुर में किए गए। इन फर्जी एनकाउंटर में वह खुद भी शामिल रहे। हीरोजीत सिंह ने अपने बयान में यह भी कबूल किया कि उन्होंने सभी फर्जी एनकाउंटर उनके वरिष्ठ अधिकारियों के निर्देश पर किए। मणिपुर पुलिस के हेड कॉन्स्टेबल हीरोजीत सिंह ने फर्जी एनकाउंटर को लेकर संबंधित एक हलफनामा भी कोर्ट में सौंप दिया है। हालांकि, वह वरिष्ठ अधिकारियों के आदेश पर फर्जी एनकाउंटर करने के दावों को लेकर कोई साक्ष्य कोर्ट में अभी तक जमा नहीं करा पाए हैं।